
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 446 (1) 

Οργανισμός του Πανελλήνιου Φαρμακευτικού Συλλόγου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 17 του ν. 1320/83 «Πρόσληψη στο Δημόσιο Τομέα 
και άλλες διατάξεις» (Φ.Ε.Κ.Α' 6/83). 

β. Του άρθρου 24, παρ. 5, του ν. 1558/85 «Κυβέρνηση και Κυβερ¬ 
νητικά Όργανα» (Φ.Ε.Κ. Α' 137/85). 

γ. Του άρθρου 9, παρ. 10 του ν. 1586/86 «Βαθμολογική διάρθρωση 
των θέσεων του Δημοσίου, Νομικών Προσώπων Δημοσίου Δικούου και 
των Οργανισμών Τοπικής Αυτοδιοίκησης και άλλες διατάξεις» (Φ.Ε. . 

Α' 37/86). 

2. Την Κοινή Απόφαση του Πρωθυπουργού και του Τπουργου Οικο¬ 
νομικών αριθ. 6474/88 (ΦΕΚ 451/30.6.88 τ. Β’) «Ανάθεση αρμο¬ 
διοτήτων στον Υφυπουργό Οικονομικών Ηλία Παπαηλία». 

3. Την υπ’ αριθ. 405/1987 γνώμη του Συμβουλίου της Επικρά¬ 
τειας και με πρόταση των Υπουργών Προεδρίας της Κυβέρνησης και 
Υγείας, Πρόνοιας και Κοινωνικών Ασφαλίσεων και του Υφυπουργού 
Οικονομικών, αποφασίζουμε: 

’Αρθρο 1 

Διάρθρωση Υπηρεσιών Πανελλήνιου Φαρμακευτικού Συλλόγου 

1. Οι Υπηρεσίες του Πανελλήνιου Φαρμακευτικού Συλλόγου συγκρο¬ 


τούν Τμήμα, που διαρθρούται ως εξής: 
α. Γραφείο φαρμακευτικών θεμάτων 
β. Γραφείο Διοικητικού-Οικονομικού 

2. Η αρμοδιότητα του Τμήματος αναφέρεται σε θέματα, που κατανέ- 
μονται στα Γραφεία αυτού ως εξής: 

Α' ΓΡΑΦΕΙΟ ΦΑΡΜΑΚΕΥΤΙΚΟΝ ΘΕΜΑΤΩΝ 
α. Η τήρηση αντιγράφων των μητρώων των Φαρμακευτικών Συλλό¬ 
γων της Χώρας και η επιμέλεια της παρακολούθησης των μεταβολών 
αυτών. 

β. Η μέριμνα για τη συνεχή ενημέρωση των Συλλόγων, των οποίων 
οι φαρμακοποιοί αποτελούν μέλη, για την ισχύουσα Νομοθεσία και 
ιδιαίτερα τη Φαρμακευτική, τις αποφάσεις, τις εγκυκλίους και τα έγ¬ 
γραφα των Κρατικών Υπηρεσιών, των Ασφαλιστικών Οργανισμών και 
Ταμείων και γενικά κάθε Δημόσιου ή Ιδιωτικού Φορέα, για θέματα που 
αναφέρονται τόσο στον κύκλο της αρμοδιότητας αυτών, όσο και στη λει¬ 
τουργία των φαρμακείων. 

γ. Η επιμέλεια της διεκπεραίωσης κάθε θέματος που απασχολεί τους 
Συλλόγους και που για την επίλυσή του ή την παροχή πληροφοριών 
απευθύνονται στον Πανελλήνιο Φαρμακευτικό Σύλλογο. 

δ. Η παρακολούθηση και η γνωστοποίηση στους Φαρμακευτικούς 
Συλλόγους της Χώρας ή τα μέλη τους των Κρατικών Διατιμήσεων 
Φαρμάκων. 

ε. Η μέριμνα για τη δημιουργική ανάπτυξη των σχέσεων των Φαρ¬ 
μακευτικών Συλλόγων, τόσο μεταξύ τους, όσο και μετά του Πανελλή¬ 
νιου Φαρμακευτικού Συλλόγου, καθώς επίσης μετά των Κρατικών 
Υπηρεσιών, των Ασφαλιστικών Ταμείων και Οργανισμών και μετά των 
λοιπών Επιστημονικών Συλλόγων της Χώρας. 

στ. Ο προγραμματισμός και η εισήγηση στο Διοικητικό Συμβούλιο 
για την από τον πανελλήνιο Φαρμακευτικό Σύλλογο οικονομική ενί¬ 
σχυση των Συλλόγων. 

ζ. Η σύνταξη και υπογραφή των ετησίων πεπραγμένων του Πανελλή¬ 
νιου Φαρμακευτικού Συλλόγου. 

η. Η συγκέντρωση των σχετικών στοιχείων για τα θέματα που πρό¬ 
κειται να συζητηθούν στα Συμβούλια, τις Επιτροπές και τις Γ ενικές Συ¬ 
νελεύσεις του Πανελλήνιου Φαρμακευτικού Συλλόγου. 

θ. Η επιμέλεια της κατάρτισης της ημερήσιας διάταξης των θεμάτων 
ποι/θα συζητηθούν στο Διοικητικό Συμβούλιο και τις Γενικές Συνελεύ¬ 
σεις του Πανελλήνιου Φαρμακευτικού Συλλόγου, μετά από προηγού¬ 
μενη συνεννόηση με τον πρόεδρο αυτού, η μέριμνα της αποστολής της 
στα μέλη του Διοικητικού Συμβουλίου ή τους αντιπροσώπους των Φαρ¬ 
μακευτικών Συλλόγων και η κοινοποίηση των σχετικών προσκλήσεων 
για τις συνεδριάσεις. 

Β' ΓΡΑΦΕΙΟ ΔΙΟΙΚΗΤΙΚΟΤ-ΟΙΚΟΝΟΜΙΚΟΥ 
α. Ο χειρισμός όλων των θεμάτων υπηρεσιακής κατάστασης του 
προσωπικού. 

β. Η μέριμνα για τη λειτουργία Βιβλιοθήκης του Πανελλήνιου Φαρ¬ 
μακευτικού Συλλόγου και τον εμπλουτισμό της με το αναγκαίο έντυπο 
υλικό. 

γ. Η διακίνηση της αλληλογραφίας, δακτυλογράφηση και αναπαρα¬ 
γωγή εγγράφων και εντύπων και η τήρηση των αναγκαίων για το 
σκοπό αυτό βιβλίων του Πανελλήνιου Φαρμακευτικού Συλλόγου και 
του Ανωτάτου Φαρμακευτικού Πειθαρχικού Συμβουλίου. 

δ. Η τήρηση του Αρχείου του Πανελλήνιου Φαρμακευτικού Συλλόγου 
και του Ανώτατου Φαρμακευτικού πειθαρχικού Συμβουλίου. 

ε. Η επιμέλεια της δακτυλογράφησης των πρακτικών του Διοικητι¬ 
κού Συμβουλίου, του Ανώτατου Φαρμακευτικού Πειθαρχικού Συμβου¬ 
λίου, των Επιτροπών και των Γενικών Συνελεύσεων, της καταχωρί- 
σεως τούτων μετά την επικύρωσή τους στα βιβλία πρακτικών και της 
υπογραφής τους, σύμφωνα με τις ισχύουσες διατάξεις. 

στ. Η βεβαίωση από τον Προϊστάμενο του Γραφείου Διοικητικού- 
Οικονομικού ή το νόμιμο αναπληρωτή του της ακρίβειας αντιγράφων, 
φωτογραφιών ή φωτοτυπιών οποιουδήποτε εγγράφου και γενικά δι- 
καιολογητικών, ύστερα από αντιπαραβολή τους με το επιδεικνυόμενο 
σχετικό πρωτότυπο ή ακριβές αντίγραφο. 

ζ. Η αρμοδιότητα για τη βεβαίωση του γνησίου της υπογραφής του 
προσωπικού του Πανελληνίου Φαρμακευτικού Συλλόγου και των πολι¬ 
τών. 

η. Η μέριμνα για τη φύλαξη και τον καθορισμό του καταστήματος 
της Υπηρεσίας. 

θ. Η επιμέλεια της εκδόσεως των Δελτίων του Πανελληνίου Φαρμα¬ 
κευτικού Συλλόγου, μετά προηγούμενη συνεννόηση με τη συντακτική 
επιτροπή αυτών. 

ι. Η μέριμνα για την κατάρτιση και τροποποίηση των ετήσιων προϋ¬ 
πολογισμού εσόδων και εξόδων, απολογισμών και ισολογισμών. 

ια. Η λογιστική παρακολούθηση της εκτελέσεως του προϋπολογι¬ 
σμού και η τήρηση και η ενημέρωση των αναγκαίων λογιστικών βι¬ 
βλίων, των καρτελλών των μελών-αντιπροσώπων και γενικά των δι- 
καιολογητικών της οικονομικής διαχείρισης. 

ιβ. Η διαχείριση κάθε δαπάνης, καθώς και η εκκαθάριση αποδοχών 
και γενιικά αποζημιώσεων του προσωπικού των μελών του Διοικητικού 
Συμβουλίου, του Ανωτάτου Φαρμακευτικού Πειθαρχικού Συμβουλίου 
και των αντιπροσώπων. 

ιγ. Η αρμοδιότητα για την είσπραξη κάθε εσόδου και την παρακολού- 
θηση της απόδοσης των εισπραττόμενων από τα προς τούτο εντεταλ¬ 
μένα όργανα. 

ιδ. Η τήρηση του βιβλίου καθώς και των τίτλων και λοιπών στοι¬ 
χείων που έχουν σχέση με την ακίνητη περιουσία του Πανελλήνιου Φαρ¬ 
μακευτικού Συλλόγου. 

ιε. Η αρμοδιότητα για την προμήθεια κάθε μηχανήματος, υλικού, 
εφοδίου, ή άλλου περιουσιακού στοιχείου. 

ιστ · ^ μέριμνα για την εκτέλεση ορισμένων εργασιών, όπως τυπο¬ 
γραφικών, επισκευής και συντήρησης κτιρίου του Πανελλήνιου Φαρμα¬ 
κευτικού Συλλόγου, εγκαταστάσεων και μηχανημάτων. 

ιζ. Η αρμοδιότητα για την εκποίηση κάθε περιουσιακού στοιχείου, 
ιη. Η μέριμνα για τη διαχείριση υλικού του Πανελλήνιου Φαρμακευ¬ 
τικού Συλλόγου και η τήρηση των σχετικών βιβλίων. 

ιθ. Η παρακολούθηση της οικονομικής διαχείρισης των Δελτίων του 
Πανελλήνιου Φαρμακευτικού Συλλόγου και η σύνταξη ειδικού για τα 
δελτία Προϋπολογισμού. 

κ. Η εκτέλεση κάθε συναφούς εργασίας που ανατίθεται σ’ αυτό από το 
Διοικητικό Συμβούλιο ή τον Πρόεδρο, ή τον Προϊστάμενο Τμήματός. 

Άρθρο 2. 

Προσωπικό 

1. Οι θέσεις των υπαλλήλων του Πανελλήνιου Φαρμακευτικού Συλ¬ 
λόγου διακρίνονται ως ακολούθως: 

I. Μόνιμοι 
Κατηγορία ΠΕ 

1. Κλάδος ΠΕ Διοικητικός-Οικονομικός 
Δύο (2) θέσεις με βαθμούς Γ’ έως Α' 

Ο Κλάδος αυτός προέρχεται από μετονομασία του Κλάδου ΠΕ Διοι- 
κητικού-Λογιστικού. 

2. Προσόντα διορισμού στον εισαγωγικό βαθμό Γ του Κλάδου ΠΕ 
Διοικητικού-Οικονομικού ορίζονται πτυχίο ή δίπλωμα νομικής ή πολιτι¬ 
κών ή οικονομικών επιστημών ή κοινωνιολογίας ή διοίκησης επιχειρή¬ 
σεων Α.Ε.Ι. της ημεδαπής ή πτυχίο ή δίπλωμα Α.Σ.Ο.Ε.Ε. ή Π.Α.- 
Σ.Π.Ε. ή ανώτατων βιομηχανικών σχολών της ημεδαπής ή ισότιμο, 
αντίστοιχης ειδικότητας, σχολών της αλλοδαπής. 

Κατηγορία Τ.Ε. 

1. Κλάδος ΤΕ Διοικητικός-Λογιστικός 
Μία (1) θέση με βαθμό Γ' έως Α'. 

Η θέση αυτή δεν πληρούται εφ’ όσον υτον Κλάδο ΔΕ Διοικητικό- 
Λογιστικο υπηρετεί αριθμός υπαλλήλων ανώτερος του αριθμού των 
προβλεπομενων για τον κλάδο αυτό θέσεων. 

2. Προσόντα διορισμού στον εισαγωγικό βαθμό Γ' του Κλάδου ΤΕ 
Διοικητικού-Λογιστικού ορίζονται πτυχίο ή δίπλωμα διοίκησης επιχει¬ 


ρήσεων ή λογιστικής Τ.Ε.Ι., ή το ομώνυμο ή αντίστοιχης ειδικότητας 
πτυχίο ή δίπλωμα ισότιμων σχολών της ημεδαπής ή αλλοδαπής, ή πτυ¬ 
χίο ή δίπλωμα της σχολής στατιστικής που λειτουργούσε υπό την επο- 
πτεία της Ανώτατης Βιομηχανικής Σχολής Πειραιά. 

Κατηγορία Δ.Ε. 

1. Κλάδος Δ.Ε. Διοικητικός-Λογιστικός 

Μία (1) θέση με βαθμό Γ’ έως Α' 

1. Προσόντα διορισμού στον εισαγωγικό βαθμό Γ' του Κλάδου Δ.Ε. 
Διοικητικού-Λογιστικού ορίζονται απολυτήριο Λυκείου ή εξαταξίου γυ¬ 
μνασίου ή ισότιμου σχολείου ανεξάρτητα από ειδικότητα ή, μετά την 
1.4.1991 και αποκλειστικά μετά την 1.4.1997, απολυτήριο τμήματος 
υπαλλήλων γραφείου (διοίκησης) ή τμήματος υπαλλήλων λογιστηρίου 
τεχνικού-επαγγελματικού λυκείου. 

Κατηγορία Τ.Ε. 

1. Κλάδος ΥΕ Βοηθητικού Προσωπικού 

Δύο (2) θέσεις με βαθμούς Δ' έως Γ'. 

Για εργασίες θυρωρού, συνοδού ανελκυστήρα, μεταφοράς εγγράφων, 
μεταφοράς επίπλων και σκευών, εποπτείας κτιρίου, χειρισμού μηχανη¬ 
μάτων αναπαραγωγής εγγράφων, ταξινόμησης εγγράφων, φύλαξης 
χώρων, επιστάτη, αποθηκάριου ή βοηθού αποθηκάριου, εισπράκτορα 
των πόρων του Συλλόγου. Ο Κλάδος αυτός προέρχεται από μετονομα¬ 
σία του Κλάδου ΥΕ Κλητήρων. 

2. Προσόντα διορισμού στον εισαγωγικό βαθμό Δ' του Κλάδου Υ.Ε. 
Βοηθητικού Προσωπικού ορίζονται απολυτήριος τίτλος υποχρεωτικής 
εκπαίδευσης, δηλαδή απολυτήριο τριταξίου γυμνασίου ή, για υποψη¬ 
φίους που έχουν αποφοιτήσει μέχρι το 1980, απολυτήριο δημοτικού 
580/19 ^ απ ° λυτίΐρΐ0<: τΡε ^ 0< * κατώτερης τεχνικής σχολής του Ν.Δ. 

3. Κλάδος ΥΕ Προσωπικού καθαριότητας 

Μία (1) θέση με βαθμό Δ' έως Γ. 

Για εργασίες καθαρισμού εσωτερικών και εξωτερικών χώρων, επιμέ¬ 
λειας κήπων και άλλες βοηθητικές εργασίες. 

4. Προσόντα διορισμού στον εισαγωγικό βαθμό Δ' του Κλάδου ΥΕ 
προσωπικού καθαριότητας ορίζονται τα ίδια με εκείνα του Κλάδου ΥΕ 
βοηθητικού προσωπικού και όταν δεν καθίσταται δυνατή η πλήρωση 
της θέσης με τα προσόντα αυτά επιτρέπεται ο διορισμός με σχετική 
εμπειρία. 

II. θέση με έμμισθη εντολή 

Μία (1) θέση Νομικού Συμβούλου, με έμμισθη εντολή. 

Νομικός Σύμβουλος, με έμμισθη εντολή, διορίζεται δικηγόρος του¬ 
λάχιστο παρ, εφέταις. 


Άρθρο 3 

Προϊστάμενος Τμήματος 

1. Του Τμήματος προΐσταται υπάλληλος των Κλάδων ΠΕ Διοικητικού- 
Οικονομικού ή ΤΕ Διοικητικού-Λογιστικού ή ΔΕ Διοικητικού- 
Λογιστικού. 

2. Ο Προϊστάμενος του Τμήματος, πλοην των κατά νόμο γενικών 
καθηκόντων του: 

α. Εισηγείται στον Πρόεδρο του Πανελληνίου Φαρμακευτικού Συλλό- 
γου ή το νόμιμο αναπληρωτή του, κατόπιν εντολής τους ή με πρωτο¬ 
βουλία του κάθε υπηρεσιακή υπόθεση και γενικά κάθε θέμα που έχει 
οχέση με τους σκοπούς και την αποστολή του Πανελλήνιου Φαρμακευ¬ 
τικού Συλλόγου. 

β. Παρίσταται ως εισηγητής χωρίς ψήφο στις συνεδριάσεις του Διοι¬ 
κητικού Συμβουλίου ή των επιτροπών που συνιστώνται. 

γ. Επιμελείται της εκτελέσεως των αποφάσεων του Διοικητικού Συμ¬ 
βουλίου και των Γ ενικών Συνελεύσεων του Πανελλήνιου Φαρμακευτι¬ 
κού Συλλόγου. 

δ. Μονογράφει όλη την αλληλογραφία, τις μισθοδοτικές καταστάσεις 
του προσωπικού, τα γραμμάτια εισπράξεως και τα εντάλματα πληρω- 
μής, τους ετήσιους ισολογισμούς απολογισμούς και προϋπολογισμούς 
εσόδων και εξόδων. 


/τρσρυ 


Νομικός Σύμβουλος 

Στα καθήκοντα του Νομικού Συμβούλου περιλαμβάνονται: 

1. Η από Νομικής πλευράς: α) περιφρούρηση των δικαιωμάτων και 
συμφερόντων του Πανελλήνιου Φαρμακευτικού Συλλόγου και η για το 
σκοπό αυτό παροχή γνωμοδοτήσεων, κατόπιν ερωτήματος του Προέ¬ 
δρου του Διοικητικού Συμβουλίου β) παρακολούθηση κάθε ζητήματος 
που αφορά τις σχέσεις του Πανελλήνιου Φαρμακευτικού Συλλόγου με το 
προσωπικό του και τους τρίτους και ιδιαίτερα τις αναφερόμενες σε συμ- 

βάσεις μετ’ αυτών. 

2. Η παρακολούθηση και διεξαγωγή νομικών και δικαστικών υποθέ¬ 
σεων του Πανελλήνιου Φαρμακευτικού Συλλόγου. 


Άρθρο 5 

Καταργούμενες διατάξεις 

Το υπ’ αριθ. 591/72 Β.Δ. «Περί Κανονισμού της Διοικητικής Οργανώ- 
σεως του Πανελληνίου Φαρμακευτικού Συλλόγου (ΦΕΚ. Α’ 168/72), 
όπως τροποποιήθηκε με την Δ2γ/1557/28.3.1980 Κοινή απόφαση 
του Υπουργού Προεδρίας της Κυβερνήσεως, του Υφυπουργού Οικονο¬ 
μικών και του Υπουργού Κοινωνικών Υπηρεσιών «Περί προωθήσεως 
θέσεων ΜΕ Κλάδου του Πανελληνίου Φαρμακευτικού Συλλόγου (ΦΕΚ. 
Β' 372/80) καταργείται. 

Στον Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 8 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΉΣ ΚΥΒΕΡΝΗΣΗΣ Ο ΥΦΥΠΟΥΡΓΟΣ 

ΑΠΟΣΤ. ΚΑΚΛΑΜΑΝΗΣ οικονομικών 

ΗΛ. ΠΑΠΑΗΛΙΑΣ 

ΥΓΕΙΑΣ. ΠΡΟΝ. & ΚΟΙΝ. ΑΣΦΑΛΙΣΕΩΝ 

ΓΙΑΝΝΗΣ ΦΛΩΡΟΣ 

-Φ- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 447 (2) 

Μεταφορά του Κρατικού Παιδικού Σταθμού Λάρυμνας του Νομού Φθι¬ 
ώτιδας στην Κοινότητα Μαρτίνου του ίδιου Νομού». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Του άρθρου 1 του Ν. 3045/54 «περί ιδρύσεως εθνικών Ορφανο¬ 
τροφείων, κ.τ.λ. (ΦΕΚ 237/54 τ.Α'). 

2. Του άρθρου 6 παρ. 1 και 2 του Νόμου 1431/84 «ρύθμιση θεμά¬ 
των φορέων Κοινωνικής Πρόνοιας-Παιδικής Προστασίας και άλλες δια¬ 
τάξεις» (ΦΕΚ. 46 τ.Α'). 

3. Των άρθρων 23 και 24 παρ. 5 του Ν. 1558/85 «Κυβέρνηση και 
Κυβερνητικά όργανα» (ΦΕΚ 137/85 τ. Α’). 

4. Του άρθρου 5 του Π. Δ/τος 437/85 «καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157/85 τ. Α). 

5. Την απόφαση 47/7.7.88 του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων «Ανάθεση αρμοδιοτή¬ 
των Υπουργού Υγείας, Πρόνοιας και Κοινωνικών Ασφαλίσεων» στους 
Υφυπουργούς Υγείας, Πρόνοιας και Κοιν. Ασφαλίσεων Εμ. Σκουλάκη, 
Χρ. Οικονόμου και Νικ. Ριζόγιαννη» (ΦΕΚ 463/88 τ. Β). 

6. Την αριθ. 6474/30.6.88 (ΦΕΚ 451/88 τ.Β’) απόφαση του 
Πρωθυπουργού και του Υπουργού Οικονομικών «Ανάθεση αρμοδιοτή¬ 
των στον Υφυπουργό Οικονομικών». 

7. Την αρ. 253/1988 γνωμοδότηση του Συμβουλίου της Επικρά¬ 
τειας με πρόταση του Υπουργού Προεδρίας της Κυβέρνησης και των 
Υφυπουργών Οικονομικών και Υγείας-Πρόνοιας και Κοινωνικών 
Ασφαλίσεων, αποφασίζουμε: 

Άρθρο μόνο 

1. Ο Εθνικός Παιδικός Σταθμός Λάρυμνας του Νομού Φθιώτιδας, 
που ιδρύθηκε με το Π. Δ/γμα 559/82 (ΦΕΚ 98/23.8.82 τ.Α) και 
μετονομάσθηκε σε Κρατικό Παιδικό Σταθμό με το Ν. 1431/84 (ΦΕΚ. 
46/84 τ. Α’) μεταφέρεται στην Κοινότητα Μαρτίνου του ίδιου Νομού, 
με την ονομασία «Κρατικός Παιδικός Σταθμός Μαρτίνου». 

2. Η δυναμικότητα του παραπάνω Σταθμού ορίζεται μέχρι πενήντα 
(50) νήπια. 


Στον Υφυπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΣΑΡΤΖΕΤΑΚΗΣ 


Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Α. ΚΑΚΛΑΜΑΝΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ, ΠΡΟΝ & ΚΟΙΝ ΑΣΦΑΛΙΣΕΩΝ 

ΗΛ. ΠΑΠΑΗΛΙΑΣ ΧΡ. ΟΙΚΟΝΟΜΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 448 (3) 

Προσαρμογή διατάξεων του β. δ/τος 993/66 προς τις ρυθμίσεις του ν. 
1586/86 «Βαθμολογική διάρθρωση των θέσεων του Δημοσίου, νομι- 
ικών προσώπων δημοσίου δικαίου και των Οργανισμών τοπικής αυτο¬ 
διοίκησης και άλλες διατάξεις». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Τις διατάξεις της παρ. 2 του άρθρου 16 του ν. 1586/86 (ΦΕΚ 
37/Α/1.4.86). 

2. Τις διατάξεις των άρθρων 23 (παρ. 1), 24 (παρ. 1 και 2 περίπτ. 
γ') και 27 (παρ. 1 περιπτ. δ’) του ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/1985). 

3. Την Κοινή Απόφαση Πρωθυπουργού και Υπουργού Υγείας, Πρό¬ 
νοιας και Κοινών. Ασφαλίσεων αριθ. 471/7.7.88 «Ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοινών. Ασφαλίσεων» 
(ΦΕΚ 463/Β/7.7.88). 

4. Την με αριθ. 490/1988 γνωμοδότηση του Συμβουλίου της Επι¬ 
κράτειας ύστερα από πρόταση του Υπουργού Προεδρίας της Κυβέρνη¬ 
σης και Υφυπουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο μόνο 

Το πρώτο εδάφιο της παρ. 2 του άρθρου 16 του β. δ/τος 993/66, 
αντικαθίσταται ως ακολούθως: 

«Στους τακτικούς υπαλλήλους του ΙΚΑ, παρέχεται, με δαπάνες του 
ιδρύματος, νοσηλεία, σε θεραπευτήρια ή Κλινικές αυτού, σε Δημόσια ή 
Δημοτικά θεραπευτήρια ή θεραπευτήρια κοινωφελή χαρακτήρα, με τα 
οποία το ΙΚΑ έχει συνάψει συμβάσεις, καθώς και σε συμβεβλημένες για 
το σκοπό αυτό, Ιδιωτικές Κλινικές, ως εξής: 

α) Στην Α' θέση: Οι τακτικοί υπάλληλοι με Α' βαθμό της κατηγορίας 
ΠΕ με 12ετή υπηρεσία, της κατηγορίας ΠΕ με 16ετή υπηρεσία και της 
κατηγορίας ΔΕ με 25ετή υπηρεσία. 

β) Στην Βα θέση: Οι τακτικοί υπάλληλοι με Α’ βαθμό. 

γ) Στην Ββ θέση: Οι τακτικοί υπάλληλοι με βαθμό Β, Γ και Δ. 

Οι υπάλληλοι οι οποίοι προ της δημοσίευσης του ν. 1586/86 λόγω 
βαθμού ή μισθολογικής προαγωγής δικαιούντο θέση νοσηλείας, ανώ¬ 
τερη από την καθοριζόμενη, με το παρόν Διάταγμα, διατηρούν το δικαί¬ 
ωμα της ανώτερης θέσης νοσηλείας». 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠΟΣΤ. ΚΑΚΛΑΜΑΝΗΣ 


Ο ΥΦΥΠΟΥΡΓΟΣ 

ΥΓΕΙΑΣ ΠΡΟΝ & ΚΟΙΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 449 (4) 

Τροποποίηση ορισμένων διατάξεων του καταστατικού του Ταμείου 
Προνοίας Δικηγόρων Αγρίνιου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

1. Τις διατάξεις των παρ. 1 και 2 του άρθρου 1 του Α.Ν. 87/36 
(ΦΕΚ 390 τ. Α'). 

2. Τις διατάξεις της παρ. 1 του άρθρου 1 του Ν. 753/48 (ΦΕΚ 203 

τ.Α'). 

3. Τις διατάξεις του άρθρου 14 του Π.Δ/τος 105/3.3.88 (ΦΕΚ 46 
τ.Λ'). 

4. Την 471/7.7.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 
463/88 τ.Β'). 

5. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 9η/8.6.88 συνεδρίασή του της ΚΕ’ περιόδου. 

6. Την 525/1988 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 


Άρθρο πρώτο 

Κυρώνεται η από 1.6.87 απόφαση της Γενικά Συνέλευσης των με¬ 
λών του Δικηγορικού Συλλόγου Αγρίνιου για την τροποποίηση ορισμέ¬ 
νων διατάξεων του καταστατικού του Ταμείου Προνοϊας Δικηγόρων 
Αγρίνιου που κυρώθηκε με το από 16/26.9.49 Β. Δ/γμα (ΦΕΚ 228/ 
τ.Α') και τροποποιήθηκε μεταγενέστερα, η οποία έχει ως εξής: 

α) Το άρθρο 4 του καταστατικού, όπως ισχύει μετά την τροποποίησή 
του με το άρθρο πρώτο των αποφάσεων που κυρώθηκαν με το Π.Δ/γμα 
470/81 (ΦΕΚ 130 τ.Α') οιντικαθίσταται ως ακολούθως: 


Πόροι του Ταμείου 


Άρθρο 4 


1. Οι εισφορές των μελών ορίζονται ως εξής: 

α. Δραχμές 5.000 καταβαλλόμενες ως δικαίωμα εγγραφής στο Τα¬ 
μείο. 

β. Δραχμές 20.000 καταβαλλόμενες από κάθε δικηγόρο επαναδιο- 
ριζόμενο ή μετατιθέμενο στο Πρωτοδικείο Αγρίνιου. 

γ. Δραχμές 40.000 καταβαλλόμενες από κάθε δικηγόρο που διορί¬ 
ζεται μετά την απώλεια της δημοσιοϋπαλληλικής ιδιότηταν;. 

δ. Δραχμές 3.000 ως δικαίωμα αναγνώρισης γάμου και δραχμές 
1.500 για κάθε τέκνο μέλους του Ταμείου. 

Τα παραπάνω ποσά κατατίθενται στο Ταμείο προκαταβολικά και 
μαζί με την υποβολή της αίτησης για όλες τις περιπτώσεις. 

2. Οι εισφορές εξ ενσήμων ορίζονται ως εξής: 

Α. Ειρηνοδικειακή διαδικασία: 

1. Στο πρωτότυπο κάθε δικογράφου αγωγής, κυρίας ή παρεπίμπτου- 
σας αίτησης ανακοπής, ανακοίνωσης δίκης με ή χωρίς προσεπίκληση, 
παρέμβασης, αντίρρησης, κλήσης προς περαιτέρω συζήτηση δήλωσης 
επανάληψης βίαια διακοπείσης δίκης και εν γένει κάθε δικογράφου 
απευθυνομένου ενώπιον του Ειρηνοδικείου δρχ. 60. 

2. Για την παράσταση κατά τη συζήτηση των παραπάνω υποθέσεων 
ή εξέταση μαρτύρων ή δόση όρκου ενώπιον του Ειρηνοδικείου δρχ. 60 
εκτός αν αυτή γίνεται προς αναβολή της συζήτησης ή της εξέτασης των 
μαρτύρων ή δόσης του όρκου οπότε δεν καταβάλλεται τέλος. 

3. Στο πρωτότυπο των συντασσομένων εν γένει ενδίκων μέσων, τα¬ 
κτικών ή εκτάκτων κατ’ αποφάσεων του Ειρηνοδικείου δρχ. 100. 

Β. Πρωτοδικειακή διαδικασία: 

1. Στο πρωτότυπο κάθε δικογράφου αγωγής, κυρίας ή παρεπίμπτου- 
σας αίτησης ανακοπής ανακοίνωσης δίκης με ή χωρίς προσεπίκληση, 
παρέμβασης, δήλωσης επανάληψης βίαια διακοπείσης δίκης και εν γέ- 
νει παντός δικογράφου καθ’ οιανδήποτε διαδικασία απευθυνομένου ενώ¬ 
πιον του Μονομελούς ή Πολυμελούς Πρωτοδικείου ή Ειαηγητού Δικά- 
στού, για μεν το Μονομελές δρχ. 100, για δε το Πολυμελές δρχ. 160. 

2. Για την παράσταση κατά τη συζήτηση των άνω υποθέσεων είτε 
ενώπιον του Μονομελούς και Πολυμελούς Πρωτοδικείου, είτε ενώπιον 
Εισηγητού κατά την εξέταση μαρτύρων ή δόση όρκου ενώπιον Πρωτο¬ 
δικείου ή Εισηγητού δρχ. 100 εκτός αν αυτή γίνεται προς αναβολή της 
συζήτησης ή της εξέτασης των μαρτύρων ή της δόσης του όρκου οπότε 
δεν καταβάλλεται τέλος. 


3. Στο πρωτότυπο των συντασσομένων εν γένει ενδίκων μέσων, τα¬ 
κτικών ή εκτάκτων, κατά αποφάσεων του Μονομελούς ή Πολυαελούς 
Πρωτοδικείου δρχ. 200. ” 

Γ. Ποινική διαδικασία: 

1. Γιά κάθε παράσταση στο ακροατήριο Πταισματοδικείου δρχ. 60. 

2. Για κάθε παράσταση στο ακροατήριο Μονομελούς ή Τριμελούς 
Πλημμελειοδικείου δρχ. 100. 

3. Για κάθε παράσταση ενώπιον ανακριτού γι αυπόθεση πλημμελή- 

ματος δρχ. 100, κακουργήματος 160. ' ' 

4. Για παράσταση ενώπιον Κακουργιοδικείου δρχ. 500. 

Δ. Διαδικασία Ενώπιον Διοικητικών Πρωτοδικείων: 

1 . Στο πρωτότυπο παντός εν γένει δικογράφου (Προσφυγής κ.λ,π.) 
απευθυνόμενου ενώπιον του Μονομελούς ή Τριμελούς Διοικητικού 


Πρωτοδικείου δρχ. 100. 

2. Για παράσταση κατά τη συζήτηση των ως άνω υποθέσεων είτε 
ενώπιον του Μονομελούς, είτε ενώπιον του Τριμελούς Διοικητικού 
Πρωτοδικείου δρχ. 100. 

3. Στο πρωτότυπο των συντασσομένων εν γένει ενδίκων μέσων κατ’ 
αποφάσεων του Μονομελούς ή Τριμελούς Διοικητικού Πρωτοδικείου 
δρχ. 200. 

β) Το εδ. β’ της παρ. 2 του άρθρου 11 του Καταστατικού, όπως 
ισχύει μετά την τροποποίησή του με το άρθρο δεύτερο των αποφάσεων 
που κυρώθηκαν με το Π. Δ/γμα 470/81 (ΦΕΚ 130 τ. Α'), αντικαθί¬ 
σταται ως εξής: 

«παρ. 2. β) τα βοηθήματα αυτά δεν δύναται να υπερβούν κατ’ έτος, για 
κάθε μέτοχο, το ποσό των εκατό χιλιάδων (100.000) δρχ., χορηγού¬ 
νται δε κατ’ εκτίμηση της Διοικητικής Επιτροπής του Ταμείου». 

γ) Η περ. 1 της παρ. 18 του άρθρου 4 του καταστατικού, αντικαθί¬ 
σταται ως ακολούθως: 

«παρ. 18: 1. Για την είσπραξη της εισφοράς εκ ποσοστού 5 % των Νομι¬ 
κών Συμβούλων υπέρ του Ταμείου από της ισχύος του παρόντος υπο- 
χρεούνται οι οργανισμοί και επιχειρήσεις στους οποίους αυτοί παρέχουν 
τις υπηρεσίες τους, να παρακρατούν για λογαριασμό του Ταμείου το 
ανωτέρω ποσοστό 5% επί των μηνιαίων καθαρών αποδοχών τους και 
στη συνέχεια να αποδίδουν τα ποσά αυτά ανά τρίμηνο απ’ ευθείας στο 
Ταμείο Προνοϊας Δικηγόρων Αγρίνιου». 

Άρθρο δεύτερο 

Στον Υφυπουργό Υγείας, Πρόνοιας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Σεπτεμβρίου 1988' 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Ν. ΡΙΖΟΓΙΑΝΝΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 450 (5) 

Τροποποίηση ορισμένων διατάξεων του Καταστατικού του Ταμείου 
Προνοϊας Δικηγόρων Κατερίνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/1936 
(ΦΕΚ 390 τ.Α), όπως τροποποιήθηκε κατά την παρ. 2 με τα άρθρα 1 
και 2 του Ν. 753/1948 (ΦΕΚ 203, τ.Α’) και το άρθρο 20 παρ. 3 του 
Ν.Δ. 3796/1957 (ΦΕΚ 209, τ.Α’). 

2. Τις διατάξεις του άρθρου 14, παρ. 1 του Π.Δ/τος 105/3.3.88 

(ΦΕΚ 46, τ.Α'). * 

3. Την 471/7.7.88 κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 463 
τ.Β'). 

4. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 8η/8.6.88 συνεδρίασή του της ΚΕ' περιόδου. 

5. Την 510/1988 γνωμοδότηση του Συμβουλίου της Επικράτειας 
μετά από πρόταση του Υφυπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο πρώτο 

Κυρώνεται η από 5.10.1987 απόφαση της Γενικής Συνέλευσης των 
μελών του Δικηγορικού Συλλόγου Κατερίνης, για την τροποποίηση ορι¬ 
σμένων διατάξεων του Καταστατικού του Ταμείου Προνοϊας Δικηγό¬ 
ρων Κατερίνης, που κυρώθηκε με το 498/21.7.61 Β. Δ/γμα (ΦΕΚ 
122, τ.Α ) και τροποποιήθηκε μεταγενέστερα, η οποία έχει ως εξής: 

1. Οι περί ειδικών τελών περιπτώσεις του άρθρου 4, όπως ισχύουν 
μετά την τροποποίησή τους με την παρ. 1 του άρθρου πρώτου του Π.Δ/ 
τος 131/24.1.80 (ΦΕΚ 38, τ.Α'), τροποποιούνται ως ακολούθως: 

Άρθρο 4 

Α. ΔΙΟΙΚΗΤΙΚΕΣ ΥΠΟΘΕΣΕΙΣ 

1. Σε κάθε ένσταση «αντιρρήσεις «αιτήσεις ή προσφυγές προς οποιαδή- 
ποτε εκδικασηκή διοικητική επιτροπή ή το Διοικητικό Δικαστήριο κατά 
αποφάσεων διοικητικών αρχών, εφόσον υπογράφονται από δικηγόρο 

δρχ. 50. 

2. Για παράσταση ενώπιον κάθε διοικητικής ή εκδικαστικής Επιτρο¬ 
πής ή Επιτροπής κατατάξεως επιτηδευματιών Διοικητικού εν γένει Δι¬ 
καστηρίου πρώτου ή δευτέρου βαθμού δρχ. 70. 

Β. ΕΙΡΗΝΟΔΙΚΕΙΑΚΗ ΔΙΑΔΙΚΑΣΙΑ 

1. Σε πρωτότυπο παντός δικογράφου αγωγής κύριας ή παρεμπί- 
πτουσας αίτησης, ανακοπής, ανακοίνωσης δίκης, με ή χωρίς προσεπί¬ 
κληση, παρέμβασης αντιρρήσεων, κλήσης προς περαιτέρω συζήτηση, 
δήλωσης επαναλήψεως βίαια διακοπείσας δίκης και γενικά πάσης φύ- 
σεως εισαγωγικών δικογράφων, απευθυνόμενων ενώπιον του Ειρηνοδι¬ 
κείου ή Γραμματέως Ειρηνοδικείου, όπως και σε κάθε εγγραφή στο πι¬ 
νάκιο δρχ. 50. 

2. Για παράσταση κατά τη συζήτηση των άνω υποθέσεων ή εξέταση 
μαρτύρων ή δόση όρκου ενώπιον Ειρηνοδίκου ή Ειρηνοδικείου και εν γέ- 
νει σε κάθε παράσταση ενώπιον Ειρηνοδίκου ή Ειρηνοδικείου ή Γραμμα- 
τέα Ειρηνοδικείου που δεν καθορίζεται ειδικά, δρχ. 50. 

3. Σε πρωτότυπο πάσης αιτήσεως προσωρινών περί νομής ή διακα- 
τοχής μέτρων ή αίτησης για σύγκληση συγγενικού Συμβουλίου, όπως 
και για κάθε ένσταση, εκδικαζομένη από τον Ειρηνοδίκη και για παρά¬ 
σταση στη συζήτησή του, δρχ. 70. 

4. Σε πρωτότυπο των κατατιθεμένων ενδίκων μέσων τακτικών ή 
εκτάκτων κατ’ αποφάσεων του Ειρηνοδικείου ή Ειρηνοδίκη, δρχ. 100. 

5. Για παράσταση κατά τη συζήτηση μικροδιαφορών, δρχ. 70. 

Γ. ΠΡΩΤΟΔΙΚΕΙΑΚΗ ΔΙΑΔΙΚΑΣΙΑ 

1. Σε πρωτότυπο δικογράφου αγωγής, κύριας ή παρεμπίπτουσας 
ανακοπής, ανακοίνωσης δίκης, παρέμβασης αντιρρήσεων,, αιτήσεων 
κατά την εκούσια δικαιοδοσία ή τακτική διαδικασία και γενικότερα κάθε 
δικογράφου απευθυνομένου ενώπιον του Πρωτοδικείου ή του δικαστή 
του Πρωτοδικείου ή του Εισηγητή και σε κάθε εγγραφή στο πινάκιο, 
δρχ. 70. 

2. Σε πρωτότυπο έφεσης κατ’ αποφάσεως του Πρωτοδικείου, δρχ. 
150. 

3. Σε πρωτότυπο αναψηλάφισης ή αίτησης αναιρέσεως κατά των 
αμέσως πιο πάνω (στοιχ. 2) αποφάσεων, δρχ. 200. 

4. Σε πρωτότυπο έφεσης κατά αποφάσεων του Πρωτοδικείου ή άλ¬ 
λου δικαστηρίου επί εργατικών διαφορών, δρχ. 70. 

5. Για παράσταση κατά τη συζήτηση των πιο πάνω υποθέσεων του 
Πρωτοδικείου, για εξέταση μαρτύρων ή δόση όρκου, δρχ. 50. Σε περί¬ 
πτωση αναβολής επί των παραπάνω υποθέσεων ή διαδικαστικών πρά¬ 
ξεων δεν καταβάλλεται τέλος. 

6. Για παράσταση ενώπιον εισηγητών δικαστών προς εξέταση μαρ¬ 
τύρων όρκιση πραγματογνώμονα, ενέργεια αυτοψίας κ.λπ. δρχ. 70. 

7. Για παράσταση ενώπιον δικαστηρίου κατά την εκδίκαση εργατι¬ 
κών διαφορών δρχ. 50. Το τέλος αυτό αφορά μόνον τις διαφορές που 
έχουν για αντικείμενο εργατική διαφορά ή διατροφή και όχι όσες υποθέ¬ 
σεις εκδικάζονται κατά τη διαδικασία των εργατικών διαφορών για τις 
οποίες ισχύει ό,τι και για την τακτική διαδικασία. 

8. Σε κάθε παράσταση επί λογοδοσίας συνδίκου προς διατύπωσιν 
σχετικών αντιρρήσεων και σε κάθε κατάθεση ενώπιον του Γραμματέα 
εγγυοδοσίας, εταιρικού (συστατικού ή τροποποιητικού ή διαλυτικού) και 
δήλωσης παύσης πληρωμών πτωχού, δρχ. 70. 

9. Σε κάθε άλλη αίτηση ή παράσταση που δεν κατονομάζεται ειδικά 
πιο πάνω και απευθύνεται στο Πρωτοδικείο ή τον εισηγητή ή τον δικα¬ 
στή του Μονομελούς, δρχ. 70. 

Δ. ΠΟΙΝΙΚΗ ΔΙΑΔΙΚΑΣΙΑ. 

1. Για κάθε παράσταση δικηγόρου σε απολογία κατηγορουμένου, 
εξέταση μαρτύρων ή άλλη ανακριτική πράξη ενώπιον προανακριτικού 
υπαλλήλου, δρχ. 50. 

2. Για τις ίδιες πιο πάνω παραστάσεις ενώπιον τακτικού ανακριτου, 

δρχ- 100. ...... 

3. Σε κάθε υπόμνημα, αίτημα κατηγορουμένου η πολιτικως εναγο- 
ντος, απευθυνόμενο προς τον Πταισματοδίκη, τακτικό ανακριτή, δικα¬ 
στικό Συμβούλιο, Δικαστήριο, Εισαγγελείς Εφετών και Πλημμελειοδι- 
κών, Στρατοδικείο κ.λπ. δρχ. 70, εκτός αν κατατίθενται κατα τη ληψη 
της απολογίας, οπότε καταβάλλεται μόνο το τέλος για την παράσταση. 

4. Για κάθε παράσταση προς υπεράσπιση κατηγορουμένου ή πολιτι- 
κώς ενάγαντος ενώπιον του ακροατηρίου, α) Πταισματοδικείου, Αγρο¬ 
νόμου και Δικαστηρίου Ανηλίκων, δρχ. 50, β) Μονομελούς Πλημ/κειου 
δρχ- 70, γ) Τριμελούς Πλημ/κείου δρχ. 100, δ) Στρατοδικείου, Ειδι¬ 
κού Δικαστηρίου Κακουργημάτων και Μικτού ορκωτού Δικαστηρίου, 
δρχ. 400. 

5. Για παράσταση κατά τη σύνταξη παντός τακτικού ή έκτακτου εν¬ 
δίκου μέσου κατ’ αποφάσεων παντός Ποινικού Δικαστηρίου και κατα 
Βουλευμάτων, δρχ. 70. 


6. Σε κάθε έγγραφο αιτήσεως μετατροπής ποινής, απονομής χάρι- 
τος, διακοπής προφυλακίσεως, απολύσεως με έγγύηση, μεταγωγής κα¬ 
ταδίκου ή υποδίκου, αντιρρήσεων κατά της εκτελέσεως ποινής, απόδο¬ 
σης πειστηρίων αυτοτελούς δηλώσεως παράστασης πολιτικής αγωγής 
κατά την προδικασία σε πρωτότυπο μήνυσης, υπογραφομένης από δι¬ 
κηγόρο, ως πληρεξούσιο, όπως και κάθε άλλη αίτηση υπογράφομενη 
από δικηγόρο ως πληρεξούσιο απευθυνόμενη προς μη δικαστική αρχή, 
δρχ. 50. 

7. Σε δικογράφο πολιτικών αξιώσεων απευθυνόμενο ενώπιον παντός 
Ποινικού δικαστηρίου, δρχ. 70. 

Ε. ΕΞΩΔΙΚΕΣ ΕΡΓΑΣΙΕΣ 

1. Στο πρωτότυπο των κοινοποιούμενων δικογράφων γνωστοποιή- 
σεως μαρτύρων, δηλώσεως αποδοχής ή αντεπαγωγής όρκου, δηλώ¬ 
σεως επαναλήψεως βίαια διακοπείσας δίκης και κλήρη προς συζήτηση 
υποθέσεως ενώπιον Ειρηνοδικείου δρχ. 50, ενώπιον δε Πρωτοδικείου ή 
Προέδρου Πρωτοδικών δρχ. 70. 

2. Στο πρωτότυπο οποιοσδήποτε άλλης αίτησης, απευθυνόμενης 
προς οποιαδήποτε Δικαστική Αρχή και στο πρωτότυπο εξώδικης πρό¬ 
σκλησης, διαμαρτυρίας, δηλώσεως ή απαντήσεως και σε κάθε δικό¬ 
γραφο, υπογραφόμενο από δικηγόρο και κοινοποιούμενο μεταξύ διαδί- 
κων, που δεν αναφέρεται σε ειδική περίπτωση, δρχ. 50. 

3. Για σύνταξη επιταγής προς πληρωμή σε αντίγραφο εξ απογράφου 
οποιοσδήποτε τίτλου εκτελεστού (επί περισσοτέρων επιδόσεων της ίδιας 
επιταγής το τέλος καταβάλλεται μόνο μία φορά και γίνεται μνεία περί 
τούτου στις άλλες, το ίδιο ισχύει και επί περισσοτέρων επιδόσεων της 
ίδιας προσκλήσεως) και για παραγγελία εκτέλεσης κάτω από απόγραφο 
εκτελεστό, αποφάσεως οποιοσδήποτε Δικαστηρίου πολιτικού ή Ποινι¬ 
κού, Συμβουλίου, Μονομελούς Δικαστηρίου ή οποιοσδήποτε άλλου τί¬ 
τλου εκτελεστού, δρχ. 50. 

4. Σε επιδιδόμενη προς τον επί του πλειστηριασμού υπάλληλο αναγ¬ 
γελία πιστωτή και σε κάθε παράσταση ενώπιον συμβολαιογράφου για 
σύνταξη αντιρρήσεων, επαναντιρρήσεων ή ανακοπής κατά πίνακα κατα¬ 
τάξεως και σε κάθε παράσταση ενώπιον Συμβολαιογράφου σε απο- 
γραφή, δρχ. 350. 

5. Σε κάθε κατασχετήριο στα χέρια τρίτου δρχ. 70 (σε περισσότερα 
κατασχετήρια κοινοποιούμενα καταβάλλεται το τέλος μόνο μία φορά 
και γίνεται μνεία περί τούτου, στα άλλα. 

6. Σε κάθε μετάφραση εγγράφου, γενομένη από δικηγόρο για υπο¬ 
στήριξη υπόθεσης και έκδοση αντιγράφου από δικηγόρο, δρχ. 50. 

7. Σε κάθε περίληψη μεταγραφής υποθήκης και προσημειώσεως, εγ¬ 
γραφής στα βιβλία διεκδικήσεων και εν γένει σε κάθε άλλη αίτηση προς 
υποθηκοφύλακα, δρχ. 200. 

8. Για την εξέλεγξη τίτλου εφόσον επακολουθήσει σύνταξη συμβο¬ 
λαίου εκποιητικού ή υποθήκης ή προσημείωσης και για τη σύνταξη ιδι¬ 
ωτικών εγγράφων ή σχεδίων δημοσίων εγγράφων για οποιοσδήποτε εί¬ 
δους δικαιοπραξίες, δρχ 200. 

9. Για συντασσόμενο από δικηγόρο έγγραφο σύστασης ή τροποποίη¬ 
σης Εταιρείας, δρχ. 100. Το τέλος .τούτο, επικολλάται στο αντίγραφο 
που κατατίθεται στον Γραμματέα Πρωτοδικών. 

10. Σε κάθε έγγραφο αυτοτελούς γνωμοδότησης επί νομικών θεμά¬ 
των, δρχ. 70 και σε κάθε κατά τον Κώδικα Δικηγόρων, συντασσόμενο 
λογαριασμό ισολογισμό ή πίνακα αμοιβών, δρχ. 70. 

11. Σε κάθε άλλο έγγραφο απευθυνόμενο προς Δικαστικήν Αρχήν και 
μη προβλεπόμενο ειδικά, δρχ. 50». 

2. Οι διατάξεις του άρθρου 6 του Καταστατικού, τροποποιούνται ως 
ακολούθως: 

«Άρθρο 6 

Η είσπραξη των ειδικών τελών που καθορίζονται από το άρθρο 4 εδ. 
γ' ενεργούνται με την έκδοση και διάθεση από το Ταμείο Προνοίας Δι¬ 
κηγόρων Κατερίνης ειδικού ενσήμου, το οποίο θα προσάγεται από τον 
ενεργούντα δικηγόρο πριν από κάθε παράστασή του ή κατάθεση ή προ¬ 
σαγωγή δικογράφου, υπογραφομένου απ’ αυτόν και γενικά θα επικολ- 
λάται σε οποιοδήποτε έγγραφο, δικόγραφο ή εξώδικο για το οποίο κατά 
τις διατάξεις του άρθρου 4 υποχρεούται ο ενεργών δικηγόρος στην κα¬ 
ταβολή του αντίστοιχου ειδικού τέλους. 

Ο έλεγχος της νομότυπης χρήσης του ενσήμου θα γίνεται από τη 
Διοικητική Επιτροπή του Ταμείου ή από τα εξουσιοδοτημένα απ’ αυτήν 
μέλη του Ταμείου, οι δε αρμόδιοι υπάλληλοι έχουν την υποχρέωση να 
παρέχουν σ’ αυτούς αδιακώλυτα οποίοδήποτε στοιχείο χρήσιμο γι’ αυ¬ 
τόν τον έλεγχο. Το ένσημο που θα εκδοθεί με μέριμνα του Ταμείου θα 
φέρει την επωνυμία του Ταμείου και τα αρχικά γράμματα «Τ.Π.Δ.Κ.», 
το έτος ίδρυσής του και την σε δρχ. αξία του καθενός ενσήμου με τον 
αντίστοιχο κατά κατηγορία χρωματισμό. Τις λεπτομέρειες της μορφής 

και της εκτύπωσης και τις κατηγορίες βάσει του σε δραχμές ποσού του 
ενσήμου θα καθορίζει εκάστοτε με απόφαση το Διοικητικό Συμβούλιο 
του Δικηγορικού Συλλόγου Κατερίνης». 

3. Οι διατάξεις του άρθρου 9 του Καταστατικού όπως ισχύουν μετά 
την τροποποίησή τους με την παρ. 2 του άρθρου πρώτου του Π.Δ./τος 
131 /80 (ΦΕΚ 38, τ.Α’), τροποποιούνται ως ακολούθως: 

«Άρθρο 9 

Έκτακτα βοηθήματα. 

Το έκτακτο βοήθημα χορηγείται μόνο λόγω ασθένειας ή άλλου προ¬ 
σωπικού ή οικογενειακού ατυχήματος ή επιστράτευσης μέλους του Τα¬ 
μείου ή τοκετού της δικηγόρου και δεν είναι δυνατόν να υπερβεί το ποσό 
των δρχ. 20.000 συνολικά για κάθε μέτοχο και για ένα οικονομικό 
έτος, χορηγείται δε, κατά την εκτίμηση της Διοικητικής Επιτροπής 
τμηματικά ή και εφ’ άπαξ, ανάλογα με την παρουσιαζόμενη ανάγκη και 
την οικονομική κατάσταση του μετόχου. Τπέρβαση του ποσού αυτού 
επιτρέπεται σε πολύ εξαιρετικές περιπτώσεις, όπως σε περίπτωση διαρ¬ 
κούς επιστράτευσης μετόχου, εκτιμώμενης από τη Διοικητική Επι¬ 
τροπή, μετά σύμφωνη γνώμη της Εποπτικής Επιτροπής. Η υπέρβαση 
αυτή σε καμιά περίπτωση δεν επιτρέπεται να είναι ανώτερη .των 40.000 

δρχ· 

Επίσης με σύμφωνη γνώμη της Εποπτικής Επιτροπής η Διοικητική 
Επιτροπή μπορεί να χορηγήσει και δεύτερο έκτακτο βοήθημα μέσα στο 
ίδιο οικονομικό'έτος». 

4. α) Η παρ. 2 του άρθρου 11 του καταστατικού, όπως ισχύει μετά 
την τροποποίησή της με την παρ. 3α του άρθρου πρώτου του Π.Δ/τος 

Ί31/80 (ΦΕΚ 38, τ.Α'), τροποποιείται ως ακολούθως: 

«Άρθρο 11 

«2. Το τακτικό εφάπαξ βοήθημα για όλες τις πιο πάνω τρεις περιπτώ¬ 
σεις ορίζεται σε δρχ., 30.000 για κάθε έτος συμμετοχής (ασφάλισης) 
στο Ταμείο, χωρίς όμως να είναι δυνατόν να υπερβεί σε καμία περί- 
πτιοση το ποσό των δρχ., 900.000». 

β) Η παρ. 5 του ίδιου άρθρου όπως ισχύει μετά την τροποποίησή της 
με τις διατάξεις της παρ. 3β του άρθρου πρώτου του Π.Δ/τος 131/80 
(ΦΕΚ 38, τ.Α.') τροποποιείται ως ακολούθως: 

«5. Ως χρόνος δικηγορίας στο Πρωτοδικείο Κατερίνης, λογίζεται και 
ο χρόνος δικηγορίας στο Πρωτοδικείο θεσ/νίκης, αλλά μόνο για όσους 
δικηγόρους διορίστηκαν και εγγράφηκαν στα Μητρώα του Δικηγορικού 
Συλλόγου Κατερίνης μέχρι την 16η Νοεμβρίου 1959 (ημερομηνία 
εγκρίσεως του καταστατικού του Ταμείου). Και γι’ αυτούς τους δικηγό¬ 
ρους το τακτικό εφάπαξ βοήθημα ορίζεται σε δρχ. 30.000 για κάθε 
έτος συμμετοχής (ασφάλισης) στο Ταμείο». 

Στον Υφυπουργό Υγείας, Πρόνοιας και Κοινωνικών Ασφαλίσεων, 
(αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Σεπτεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΡΙΖΟΓΙΑΝΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 451 (6) 

Συμβούλια για τις εκκρεμείς υποθέσεις του αστυνομικού προσωπικού 

της πρώην Ελληνικής Χωροφυλακής και Αστυνομίας Πόλεων ως 

και της Ελληνικής Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 περίπτωση θ' του Ν. 1481/84 (ΦΕκ 
152Α) «Οργανισμός Υπουργείου Δημόσιας Τάξης», όπως αντικαταστά- 
θηκε με το άρθρο 1 του Ν. 1590/1986 (ΦΕΚ 49Α). 

2. Τις διατάξεις του Π.Δ. 137/1986 (ΦΕΚ 51ΤΑ) «Συγκρότηση 
της Γενικής Γραμματείας Δημόσιας τάξης σε Υπουργείο Δημόσιας Τά¬ 
ξης». 

3. Την 279/1988 γνωμοδότηση του Συμβουλίου της Επικράτειας, 
ύστερα από πρόταση των Υπουργών Εθνικής Άμυνας, Δικαιοσύνης και 
Δημόσιας Τάξης, αποφασίζουμε: 


Άρθρο 1. 

Συμβούλια Κρίσεων και Ανακριτικά Αξιωματικών και 
Ανθυπαστυνόμων 

1. Οι εκκρεμείς κατά την έναρξη ισχύος του Ν. 1481/84 υποθέσεις 
των Αξιωματικών και Ανθυπαστυνόμων της πρώην Αστυνομίας Πό¬ 
λεων, είτε αυτοί εντάχθηκαν στην Ελληνική Αστυνομία, είτε όχι, που 
αφορούν σε θέματα του άρθρου 103 παρ. 4 του ισχύοντος Συντάγματος 
(αποστρατεία, απόταξη ή απόλυση) παραπέμπσνται για επανάκριση στα 
ακόλουθα υπηρεσιακά συμβούλια: 

α. Ανώτατο Συμβούλιο: Αποτελείται από τον Αρχηγό της Ελληνικής 
Αστυνομίας, ως πρόεδρο, δύο Συμβούλους του Συμβουλίου της Επικρά¬ 
τειας και δύο Νομικούς Συμβούλους Διοίκησης - Προϊσταμένους των 
Νομικών Διευθύνσεων των Υπουργείων Εθνικής Άμυνας και Δημόσιας 
Τάξης αντίστοιχα. Ως αναπληρωματικά μέλη ορίζονται: Ένας Σύμβου¬ 
λος του Συμβουλίου της Επικρατέας και ο Νομικός Σύμβουλος του 
Υπουργείου Δικαιοσύνης. 

'Οταν το συμβούλιο αυτό κρίνει σε δεύτερο βαθμό τους Υπαρχηγούς 
αποτελείται από ένα Αντιπρόεδρο του Συμβουλίου της Επικράτειας ως 
πρόεδρο, δύο Συμβούλους του Συμβουλίου της Επικράτειας, έναν Αρεο¬ 
παγίτη και τον Αρχηγό της Ελληνικής Αστυνομίας, ο οποίος εκτελεί κα¬ 
θήκοντα εισηγητή. Ως αναπληρωματικά μέλη ορίζονται αντίστοιχα 
ένας Αντιπρόεδρος του Συμβουλίου της Επικράτειας, δύο Σύμβουλοι 
του Συμβουλίου της Επικράτειας και ένας Αρεοπαγίτης. 

β. Ανώτερο συμβούλιο: Αποτελείται από τον Αρχηγό της Ελληνικής 
Αστυνομίας, ως πρόεδρο, τον Αρχιπόραρχο του Πυροσβεστικού Σώμα¬ 
τος, δύο παρέδρους του Συμβουλίου της Επικράτειας και τον πάρεδρο 
Διοίκησης του Υπουργείου Δημόσιου; Τάξης. 

Αναπληρωματικά μέλη ορίζονται δύο πάρεδροι του Συμβουλίου Επι- 
κρατείοις και ο πρόεδρος της Διοίκησης του Υπουργείου Εθνικής Άμυ- 
νοις. Σε περίπτωση έλλειψης ή κωλύματος του Αρχιπυράρχου ορίζεται ο 
Νομικός Σύμβουλος του Υπουργείου Δικαιοσύνης. ’Οταν κρίνονται Γε¬ 
νικοί Αστυνομικοί Διευθυντές στο συμβούλιο μετέχει αντί του Αρχιπυ- 
ράρχου ο Αρχηγός του Πυροσβεστικού Σώματος. 

γ. Κατώτερο συμβούλιο: Αποτελείται από έναν Ταξίαρχο της Ελλη¬ 
νικής Αστυνομίας, ως πρόεδρο, δύο Πύραρχους του Πυροσβεστικού 
Σώματος και δύο Παρέδρους Διοίκησης ανά ένας από κάθε Νομική 
Διεύθυνση των Υπουργείων Εθνικής Άμυνας και Δημόσιας Τάξης. Ως 
αναπληρωματικά μέλη ορίζονται δύο Πύραρχοι του Πυριηβετικού Σώ¬ 
ματος και ένας πάρεδρος Διοίκησης του Υπουργείου Δικαιοσύνης. 

2. Τα ανωτέρω συμβούλια συγκροτούνται με απόφαση του Υπουργού 
Δημόσιας Τάξης και λειτουργούν και ως συμβούλια κρίσεων και ως 
ανακριτικά. Ως γραμματέας διορίζεται με την ίδια απόφαση συγκρότη¬ 
σης (ανώτερος Αξιωματικός της Ελληνικής Αστυνομίας. 

Άρθρο 2. 

Συμβούλια Κρίσεων και Ανακριτικά των Υπαξιωματικών 
και Αστυφυλάκων. 

1. Για την επανάκριση των εκκρεμών υποθέσεων των Υπαξιωματι- 
κών και Αστυφυλάκων της πρώην Αστυνομίας Πόλεων που αναφέρο- 
νται στα θέματα της παρ. 1 του παρόντος διατάγματος, συγκροτούνται 
τ’ ακόλουθα συμβούλια: 

α. Πρωτοβάθμιο συμβούλιο κρίσεων: Αποτελείται από έναν Αστυνο¬ 
μικό Διευθυντή, ως πρόεδρο και δύο Αντιπύραρχους του Πυροσβεστικού 
Σώματος. Ισάριθμοι και αντίστοιχοι βαθμολογικά ορίζονται ως ανα¬ 
πληρωτές του προέδρου και των μελών. 

β. Δευτεροβάθμιο συμβούλιο κρίσεων: Αποτελείται από έναν Υπο- 
στράτηγο της Ελληνικής Αστυνομίας ως Πρόεδρο και δύο Πύραρχους 
του Πυροσβεστικού Σώματος. Ισάριθμοι ορίζονται ως αναπληρωτές του 
προέδρου και των μελών. 

γ. Πρωτοβάθμιο ανακριτικό συμβούλιο: Αποτελείται από έναν Αστυ¬ 
νομικό Υποδιευθυντή ή Αστυνόμο Α’ ως πρόεδρο, δύο Πυραγούς και δύο 
Υποπυραγούς ή Ανθυποπυραγούς. Ισάριθμα ή λιγότερα, τουλάχιστον 
όμως τρία, ορίζονται ως αναπληρωματικά μέλη. 

δ. Δευτεροβάθμιο ανακριτικό συμβούλιο: Αποτελείται από έναν 
Αστυνομικό Διευθυντή ή Υποδιευθυντή, ως Πρόεδρο, δύο Επιπυραγούς 
και δύο Πυραγούς του Πυροσβεστικού Σώματος. Ισάριθμα ή λιγότερα, 
τουλάχιστον όμως τρία, ορίζονται ως αναπληρωματικά μέλη. 

2. Τα συμβούλια κρίσεως και τα ανακριτικά του παρόντος άρθρου συ¬ 
γκροτούνται με απόφαση του Αρχηγού της Ελληνικής Αστυνομίας. Με 
την ίδια απόφαση διορίζεται ως γραμματέας με τον (αναπληρωτή του 
Αξιωματικός της Ελληνικής Αστυνομίας. 

Άρθρο 3. 

Επανάκριση Αξιωματικών της Ελληνικής Αστυνομίας. 

1. Εκκρεμείς υποθέσεις Αξιωματικών από το βαθμό του Αντισυνταγ- 
ματάρχη. Αστυνομικού Διευθυντή Β’ των πρώην Σωμάτων Χωροφυλα¬ 
κής και Αστυνομίας Πόλεων και άνω, ενταχθέντων στο προσωπικό του 
Υπουργείου Δημόσιας Τάξης και παραλειφθέντων κατά την έκτακτη ' 
κρίση για πλήρωση θέσεων σύμφωνα με τις διατάξεις του άρθρου 58 του 
Ν. 1481/84, επανακρίνονται από τα οικεία Τακτικά Συμβούλια Κρί¬ 
σεων της Ελληνικής Αστυνομίας (άρθρο 45 Ν. 1481/84). 

Τα ίδια συμβούλια είναι αρμόδια και για τις εκκρεμείς υποθέσεις των 
Αξιωματικών των καταργηθέντων ως άνω Σωμάτων Ασφαλείας, για 
τις οποίες απαιτείται έκτακτη κρίση κατά το χρόνο εφαρμογής των δια¬ 
τάξεων του άρθρου 58 του Ν. 1481/84. 

2. Για τη διαδικασία, τις προϋποθέσεις, το βαθμό δικαιοδοσίας και 
τον τρόπο κρίσης ή επανάκρισης των Αξιωματικών του παρόντος άρ¬ 
θρου εφαρμόζονται οι διατάξεις των άρθρων 55 και 58 του Ν. 1481/ . 
84. 

Άρθρο 4. 

Γενικές Διατάξεις. 

1. Για τα θέματα των άρθρων 1 και 2 του παρόντος που αφορούν 
στην αρμοδιότητα των συμβουλίων, όπως αυτά ίσχυαν πριν από την 
έναρξη του Ν. 1481/84 για το προσωπικό της τέως Αστυνομίας Πό¬ 
λεων, τη λειτουργία, την παραπομπή των υποθέσεων, τη γραμματειακή 
εξυπηρέτηση κ.λπ. εφαρμόζονται ανάλογα οι διατάξεις των περί προα¬ 
γωγών και κατάστασης του αστυνομικού προσωπικού νομοθετημά- 
των. 

2. Τα μέλη των Συμβουλίων, που δεν προέρχονται από το προσω¬ 
πικό του Υπουργείου Δημόσιας Τάξης, ορίζονται μεν οι δικαστικοί με 
πράξη του προέδρου του δικαστηρίου στο οποίο ανήκουν, οι δε Νομικοί 
Σύμβουλοι και οι Πάρεδροι Διοίκησης με απόφασης του οικείου Υπουρ¬ 
γού. 

Άρθρο 5. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 8 Σεπτεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΓΙΑΝ. ΧΑΡΑΛΑΜΠΟΠΟΥΛΟΣ ΑΓΑΜ. ΚΟΥΤΣΟΓΙΩΡΓΑΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΑΝΑΣΤΑΣΙΟΣ ΣΕΧΙΩΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 452 (7) 

Καθιέρωση διανομαρχιακής υπεραστικής επιβατικής οδικής γραμμής 

μεταξύ των πόλεων Πύργου και Θεσσαλονίκης με λεωφορεία του 

ΚΤΕΛ Ν. Ηλείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 588/77 «Περί οργανώσεως 
των αστικών συγκοινωνιών Πρωτευούσης και άλλων τινών διατάξεων» 
(ΦΕΚ 148/Α/77). 

2. Την αριθμ. 128/7.3.88 αίτηση του Διοικητικού Συμβουλίου του 
ΚΤΕΛ Ν. Ηλείας και την αριθμ. 8757/7.6.88 εισήγηση της Νομάρ¬ 
χου Ηλείας. 

3. Την αριθμ. Υ. 594/29.6.88 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Μεταφορών και 
Επικοινωνιών Κοσμά Σφυρίου» (ΦΕΚ 444/Β/1988). 

4. Την αριθμ. 560/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Μεταφορών και Επι¬ 
κοινωνιών, αποφασίζουμε: 

Άρθρο μόνο 

Καθιερώνεται υπεραστική επιβατική οδική γραμμή μεταξύ των πό¬ 
λεων Πύργου και Θεσσαλονίκης, μέσω Ρίου - Αντιρίου, Ναυπάκτου, 
Αμφίσσης, Λαμίας, Λαρίσης, Κατερίνης, η εκμετάλλευση της οποίας 
ανατίθεται στο ΚΤΕΛ Ν. Ηλείας. 

Στον Αναπληρωτή Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 8 Σεπτεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





